Talk:Emperor Ku/Archive 1

Please translate
帝舜有虞氏 母曰握登，见大虹意感，而生舜于姚墟. 目重瞳子，故名重华. 龙颜大口，黑色，身长六尺一寸. 舜父母憎舜，使其涂廪，自下焚之，舜服鸟工衣服飞去. 又使浚井，自上填之以石，舜服龙工衣自傍而出. 耕于历，梦眉长与发等，遂登庸. （出《宋书．符瑞志》，但《志》无末三字. ） 元年己未，帝即位，居冀. （《左传．哀六年》注：“唐虞及夏皆都冀方. ”）

作大韶之乐. （《书．益稷》：“箫韶九成. ”《类聚》十一、《御览》八十引《帝王世纪》：“乃作大韶之乐. ”）

即帝位，蓂荚生于阶，凤皇巢于庭，击石拊石，以歌九韶，百兽率舞，景星出于房，地出乘黄之马. （出《宋书．符瑞志》. ）

三年，命咎陶作刑. （《北堂书钞》十七引《纪年》：“命咎陶作刑. ”不系年世. ）

九年，西王母来朝. （《大戴礼．少间篇》：“昔舜以天德嗣尧，西王母来献其白琯. ”《类聚》十一、《御览》八十引《雒书灵准听》曰：“舜受终，西王母授益地图. ”《中论．爵禄篇》：“舜受终于文祖，称曰余一人，则西王母来献白环. ”）

西王母之来朝，献白环、玉玦. （出《宋书．符瑞志》，但《志》无“之来朝”三字. ）

十四年，卿云见，命禹代虞事. （此隐括下附注为说，附注出《宋书．符瑞志》，而《宋志》实本《尚书大传》文. 《书钞》一百六十、《路史．发挥》五杂引《宋志》所引《大传》中语，首句皆云： “惟十有四祀. ”）

在位十有四年，奏钟石笙管未罢，而天大雷雨，疾风发屋拔木，桴鼓播地，钟磬乱行，舞人顿伏，乐正狂走. 舜乃磬堵持衡而笑曰：“明哉，天下非一人之天下也，亦乃见于钟石笙管乎. ”乃荐禹于天，使行天子事也. 于是和气普应，庆云兴焉，若烟非烟，若云非云，郁郁纷纷，萧索轮囷，百工相和而歌《卿云》. 帝乃倡之曰：“庆云烂兮，□缦缦兮，日月光华，旦复旦兮. ” 群臣咸进，顿首曰：“明明上天，烂然星陈. 日月光华，弘于一人. ”帝乃再歌曰：“日月有常，星辰有行. 四时从经，万姓允诚. 于予论乐，配天之灵. 迁于圣贤，莫不咸听. 鼚乎鼓之，轩乎舞之. 精华已竭，褰裳去之. ”于是八风循通，庆云丛集，蟠龙奋迅于其藏，蛟鱼踊跃于其渊，龟鳖咸出其穴，迁虞而事夏. 舜乃设坛于河，依尧故事. 至于下昃，荣光休气至， （诗铭案：“气”字原脱，据赵绍祖《校补竹书纪年》卷一补. ）黄龙负图，长三十二尺，广九尺，出于坛畔，赤文绿错，其文言当禅禹. （出《宋书．符瑞志》. ）

十五年，帝命夏后有事于太室. （《考工记．匠人》：“夏后氏世室. ”）

十七年春二月，入学初用万. （《夏小正》：“二月丁亥，万舞入学. ”）

二十五年，息慎氏来朝贡弓矢.

二十九年，帝命子义钧封于商. （案此放古本《纪年》“放帝子朱于丹水”句为之. ）

三十年，葬后育于渭. （《汉书．地理志》：“右扶风陈仓有黄帝孙舜妻盲冢祠. ”案“盲 ”、“育”字形相近. ）

三十二年，帝命夏后总师. （伪《书．大禹谟》：“帝曰：‘格汝禹，朕宅帝位，三十有三载，耄期倦于勤，汝惟不怠，总朕师. ’”）遂陟方岳.

三十三年春正月，夏后受命于神宗. （伪《书．大禹谟》：“正月朔旦，受命于神宗. ”）

遂复九州. （《汉书．地理志》：“ 尧遭洪水，天下分绝为十二州，禹平水土，更置九州. ”）

三十五年，帝命夏后征有苗，有苗氏来朝. （伪《书．大禹谟》：“ 帝曰：‘咨禹，惟时有苗弗率，汝徂征. ’三旬，苗民逆命. 七旬，有苗格. ”）

四十二年，玄都氏来朝，贡宝玉. （《逸周书．史记解》有玄都氏. ）

四十七年冬，陨霜，不杀草木. （《吕氏春秋．应同篇》：“禹之时，天先见草木秋冬不杀. ”）

四十九年，帝居于鸣条. （《孟子．离娄下》：“舜卒于鸣条. ”）

五十年，帝陟. （《书．舜典》：“ 五十载，陟方乃死. ”）义钧封于商，是谓商均. 后育，娥皇也. 鸣条有苍梧之山，帝崩，遂葬焉，今海州. （案《隋书．地理志》：“东海郡，梁置南、北二青州，东魏改为海州. ”此附注如出沈约，不当有“今海州”语. 考《困学纪闻》五云：“苍梧山在海州界. ”此作伪者所本. ） Dongwenliang 03:55, 2 February 2007 (UTC)

This text is all about emperor Shun. Has nothing to do with emperor Ku. --Duke.of.spacingham (talk) 16:27, 20 July 2011 (UTC)